《淮浦夏日杂感》
清代·吴廷桢

浊浪南奔万马雄，清淮如线失舂容。天连碧海盘霜鹘，水拍金堤转雪龙。

四载禹功今未远，一丸蚁穴古难封。杞忧却怕天饶笑，且与平治磊块胸。

作者简介：江苏长洲人，字山抡。康熙三十五年举人，以寄籍被黜。圣祖南巡，献迎銮诗，赐复举人。四十二年成进士。官左谕德。与修《佩文韵府》、《月令辑要》。工诗文。有《南村集》、《古剑书屋文钞》。